**УСТАВ**

 На НЧ „Земеделец -1903”

 село Панайот Волов, общ. Шумен

  **ГЛАВА ПЪРВА**

 **ОБЩИ ПОЛОЖЕНИЯ**

 Чл.1. С този устав се уреждат целите, дейността и източниците на финансиране, органите на управление и контрол, техните правомощия, начин на избирането им,реда на свикването им, и реда на вземане на решения, приемане на членове и прекратяване на членството, реда на определяне на членския внос.

 Чл.2. Читалището в село Панайот Волов е традиционно, самоуправляващо се българско културно – просветно сдружение, което изпълнява държавни културно – просветни задачи. Читалището носи името „Земеделец – 1903”. Има кръгъл печат в кръг са изписани името и населеното място, в кръга има разтворена книга.

 Чл.3. Седалището на НЧ „Земеделец – 1903” е на адрес 9802, с. Панайот Волов, ул. „Млада гвардия” №1, общ. Шумен.

 Чл.4. Читалището не е политическа организация. То работи по принципа на доброволността, демократизма и автономността. Внеговите дейности могат да участват физически лица без ограничения на възраст, пол, политически и религиозни възгледи и етническо самосъзнание.

 Чл.5. Читалището е юридическо лице с нестопанска цел.

 Чл.6. За постигане на целите си читалището може да се сдружава с други читалища и сродни организации, без да ограничава самоуправлението на собствената си дейност и имущество.

 Чл.7. Читалището поддържа отношения на сътрудничество и координация с държавните и общински органи и организации, които имат права и задължения свързани с неговата дейност, като запазват автономия.

 Чл.8. Читалището работи във взаимодействие с културни институции, учебни заведения, обществени, стопански и други организации извършващи или подпомагащи културната дейност. То може да влиза в договорни отношения с тези или други структури без да накърнява своите права и интереси.

 **ГЛАВА ВТОРА**

 **ЦЕЛИ И ДЕЙНОСТИ**

 Чл.9. Цел на НЧ „Земеделец – 1903” е да задоволява потребностите на гражданите свързани с:

1. развитие и обогатяване на културния живот, социалната и образователна дейност в селото.
2. Запазване на обичаите и традициите на българския народ.
3. Разширяване на знанията на гражданите, развитие на творческите им заложби и преобщаването им към ценностите и постиженията на науката, изкуството и културата.
4. Възпитание и утвърждаване на националното самосъзнание.
5. Осигуряване на достъп до информация.

 Чл.10. За постигане на своята цел Читалището извършва дейности като:

1. Поддържа библиотека и читалня, видеотека, създава и поддържа информационна мрежа.
2. 2. Развива и подпомага развитието на любителското художествено творчество.
3. Организира школи, кръжоци , клубове, кино и видеопоказ , празненства, концерти, чествания и младежки дейности.
4. Събира и разпространява знания за родния край.
5. Създава и съхранява музейна колекция съгласно Закона за културното наследство.
6. Предоставя компютърни и интернет услуги.

 Чл.11. Читалището може да развива допълнително стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава цели. Читалището не разпределя печалба.

 Чл.12. Читалището няма право да предоставя собственото или ползваното имущество за:

1. Хазартни игри и нощни заведения.
2. За дейност на нерегистрирани по Закона за вероизповеданията, религиозни общности и юридически лица с нестопанска цел на такива общности.
3. За постоянно ползване от политически партии и организации.
4. На председателя, секретаря, членовете на настоятелството и проверителната комисия, и техните семейства.

 **ГЛАВА ТРЕТА**

 **УЧРЕДЯВАНЕ И ЧЛЕНСТВО**

 Чл.13./1/ НЧ „Земеделец – 1903” е основано 1903 година. То се регистрира в Окръжния съд след представяне на:

1. Протокол от Общото събрание.
2. Устав.
3. Нотариално заверен образец от подписа на лицето представляващо Читалището и валидния печат на Читалището.

/2/ броя на членовете на Общото събрание на село да бъде най малко 50.

Чл.14. /1/ Членовете на Читалището са индивидуални, колективни и почетни в това число и дарители.

/2/ Индивидуалните членове са български граждани. Те биват действителни и спомагателни.

1. Действителни членове са лица навършили 18 години, които участват в дейността на Читалището, редовно плащат определения членски внос и имат право да избират и да бъдат избирани.
2. Спомагателни членове са лица до 18 години, които нямат право да избират и да бъдат избирани; те имат право на съвещателен глас и плащат членски внос но в по малък размер.
3. Членството се учредява чрез подаване на заявление и се продължава с плащане на членския внос. Води се регистър на читалищните членове.
4. Членството се прекратява със :
* Със заявление на читалищния член,
* Не е платен членски внос за календарната година,
* Когато Общото събрание изключи читалищен член за грубо нарушаване на Устава, за поведение уронващо доброто име на Читалището или за нанесени щети на последното в особенно големи размери.

 Чл.15. Членовете на Читалището имат право:

1. Да получат членска карта.
2. Да получават информация за дейността на Читалището.
3. Да участват в обсъждане на дейността му.
4. Да ползват с предимство неговата база и услуги.

 Чл.16. Членовете на Читалището са длъжни:

1. Да плащат членския си внос за съответната година до 7 дни преди изборното събрание.
2. Да спазват Устава.
3. Да участват според възможностите си в дейността на Читалището.
4. Да пазят и съдействат за обогатяване на неговото имущество.
5. Да не уронват престижа на Читалището.

 Чл.17. Колективните членове съдействат за усъществяване на целите на Читалището, подпомагат дейностите, поддържането и обогатяването на материално техническата база. Те имат право на един глас. Колективните членове могат да бъдат:

1. Професионални организации
2. Стопански организации
3. Търговски дружества
4. Кооперации и сдружения
5. Културно – просветни и любителски клубове и творчески колективи.

 Чл.18. Членството се учредява и продължава чрез споразумение между колективния член и Читалището, което не може да накърнява интересите нва последното. То се прекратява:

1. При прекратяване на колективния член
2. По искане на колективния член
3. При фактическо прекъсване на взаимодействието между колективния член и Читалището в продължение на една календарна година.

 Чл.19. Почетни членове на Читалището могат да бъдат български и чужди граждани с изключителни заслуги към него, в това число дарители, направили особено ценни дарения на Читалището. Те се обявяват с решение на Общото събрание и могат да упражняват правото си на глас и да ползват всички останали права.

  **ГЛАВА ЧЕТВЪРТА**

 **ОРГАНИ НА УПРАВЛЕНИЕ И КОНТРОЛ, ТЕХНИТЕ**

 **ПРАВОМОЩИЯ, НАЧИН НА ИЗБИРАНЕТО ИМ, РЕДА ЗА**

 **СВИКВАНЕТО ИМ, И ЗА ВЗЕМАНЕ НА РЕШЕНИЯ**

Чл.20. Органи на Читалището са Общото събрание, настоятелството и проверителната комисия.

 Чл.21./1/ Върховен орган на Читалището е Общото събрание.

 /2/ Общото събрание се състои от всички членове на Читалището имащи право на глас.

 Чл.22. /1/ Общото събрание:

1. Изменя и допълва Устава.
2. Избира и освобождава членове на настоятелството, проверителната комисия и Председателя.
3. Приема вътрешни актове, необходими за организацията на дейността на Читалището.
4. Изключва членове на Читалището.
5. Определя основни насоки за дейността на Читалището.
6. Взема решения за членуване или прекратяване на членство на Читалището в читалищни сдружения.
7. Приема бюджета на Читалището.
8. Приема годишния отчет до 30 март на следващата година.
9. Определя размера на членския внос и библиотечните такси.
10. Отменя решения на органите на Читалището.
11. . взема решение за откриване на клонове на читалището след съгласуване с Общината.
12. Взема решение за прекратяване на читалището.
13. Взема решение за отнасяне до съда на незаконосъобразни действия на ръководството или на отделни читалищни членове.
14. Обявява почетни членове в това число дарители.

/2/ Решенията на Общото събрание са задължителни за другите органи на Читалището.

 Чл. 23 /1/ Редовно Общо събрание се свиква от настоятелството най-малко веднъж годишно. Извънредно Общо събрание може да бъде свикано по решение на настоятелството, по искане на проверителната комисия или на една трета от членовете на Читалището имащи право на глас. При отказ на настоятелството да свика Общо събрание , до 15 дни от постъпването на искането проверителната комисия или една трета от членовете имащи право на глас могат да свикат извънредно Общо събрание от свое име.

 /2/. Поканата за събранието трябва да съдържа дневния ред, дата, час и място на провеждането му и кой го свиква. Поканата трябва да бъде получена срещу подпис или връчена не по късно от 7 дни от датата на провеждането. В същия срок на общодостъпни места да бъде залепена покана и временно се прекратява събирането на членски внос.

 /3/. Общото събрание е законно, ако присъстват най малко половината от имащите право на глас членове на Читалището. При липса на кворум събранието се отлага с един час. Тогава събранието е законно, ако на него присъстват най-малко една трета от членовете при редовно Общо събрание и не по-малко от половината плюс един от членовете при извънредно Общо събрание.

 /4/. Решенията по чл.22 ал.1, т.1, 4,10,11 и 12се вземат с мнозинство най-малко две трети от всички членове. Останалите решения се вземат с мнозинство с по-вече от половината от присъстващите членове.

 /5/. Две трети от членовете на Общото събрание могат да предявят иск пред съда за отмяна на решение на Общото събрание, ако то противоречи на закона или Устава.

 Чл.24. /1/ Изпълнителен орган на Читалището е настоятелството, което се състои от пет члена, избрани за срок от три години.

 /2/. Настоятелството е изпълнителен орган на Читалището то:

1. Свиква Общо събрание.
2. Осигурява и изпълнения на решенията на Общото събрание.
3. Подготвя и внася в Общото събрание проект за бюджета на читалището, утвърждава щата му, длъжностните характеристики на служителите.
4. Подготвя и внася в Общото събрание отчет за дейността на Читалището.
5. Назначава секретаря на Читалището и утвърждава длъжностната му характеристика.
6. Приема годишни планове за дейността на Читалището.
7. Утвърждава разбивката на бюджета в рамките на решението на Общото събрание и контролира неговото изпълнение.
8. Разпределя задълженията между членовете на настоятелството.
9. Взема решение за създаване и закриване на колективи за художествено творчество, школи и други и определя принципите на взаимоотношенията с тях.
10. Взема решение за стопанисване на читалищното имущество – отдаването му под наем или аренда за по продължителен период, определя такси, наеми, арендни вноски; за образуване и определяне на целеви фондове, в това число и в изпълнение на дарения.
11. Взема решение за отчуждаване, бракуване или заменяне на движими вещи с по доброкачествени.
12. Взема решения за морално и материално стимулиране на читалищни членове и работещите в читалището.

 /3/. Настоятелството се свиква на заседание най-малко на два месеца и работи в условия на публичност и откритост. Настоятелството взема решение с мнозинство по-вече от половината от членовете си.

 Чл.25. /1/ Председателят на Читалището е член на настоятелството и се избира от Общото събрание за срок от три години.

 /2/. Председателят:

1. Организира дейността на Читалището съобразно закона, Устава и решенията на Общото събрание.
2. Представлява читалището.
3. Свиква и ръководи заседанията на настоятелството и председателства Общото събрание.
4. Отчита дейността си пред настоятелството.
5. Секретаря се избира и назначава с решение на настоятелството.
6. Ежегодно в срок до 10 ноември представя на кмета предложение за дейността на Читалището през следващата година.
7. Ежегодно в срок до 31 март представя пред кмета на Общината и общински съвет доклад за осъществените читалищни дейности на база на сключен договор и за изразходваните от бюджета средства.
8. Председателят работи на обществени начала.

 Чл.25а Секретарят на Читалището:

1. Организира изпълнението на решенията на настоятелството, включително решенията на бюджета.
2. Организира текущата, основна и допълнителна дейност.
3. Отговаря за работата на щатния и хонорувания персонал.
4. Представлява Читалището заедно и по отделно с Председателя.
5. Секретаря е член на настоятелството, Той се избира и назначава с решение на същото.
6. Секретарят не може да е в роднински връзки с членовете на настоятелството и на проверителната комисия по права или съребрена линия до четвърта степен, както и да бъде съпруг, съпруга на Председателя на Читалището.

 Чл.26. Проверителната комисия се състои най-малко от трима членове, избрани за срок от три години.

1. Членовете на проверителната комисия не могат да бъдат лица, които са в трудово правни отношения с Читалището или са роднини на членове на настоятелството, на Председателя или Секретаря по права линия, съпрузи, братя, сестри и роднини по сватовство от първа степен.
2. Проверителната комисия осъществява контрол върху дейността на настоятелството, Председателя по спазване на закона, Устава и решенията на Общото събрание.
3. При констатирани нарушения проверителната комисия уведомява Общото събрание на Читалището, а при данни за извършено престъпление и органите на прокуратурата.
4. Комисията взема решения с мнозинство по вече от половината от членовете си.

 Чл.27.Не могат да бъдат избирани за членове на настоятелството и на проверителната комисия и за секретари лица, които са осъждани на лишаване от свобода за умишлени престъпления от общ характер.

 Чл.27 а. Членовете на настоятелството включително Председателят и секретарят, подават декларации за конфликт на интереси по условия и реда на закона за предотвратяване и разкриване на конфликт на интереси.

 **ГЛАВА ПЕТА**

 **ИМУЩЕСТВО И ФИНАНСИРАНЕ**

 Чл.28. Имуществото се състои от право на собственост и от други вещни права , вземания, ценни книжа, други права и задължения.

 Чл.29. Читалището набира средства от следните източници:

1. Членски внос
2. Културно – просветна и информационна дейност
3. Субсидия от държавния и общинските бюджети
4. Наеми от движимо и недвижимо имущество
5. Дарения и завещания
6. Други приходи

 Чл.30.Читалището не може да отчуждава недвижими вещи и да прави ипотека върху тях.

 Чл.31. Движими вещи могат да бъдат отчуждавани, залагани, бракувани или заменяни с по доброкачествени само с решение на настоятелството.

 Чл.32./1/ Читалищното настоятелство изготвя годишния отчет за приходите и разходите, които се приемат от Общото събрание.

 /2/. Отчетът за изразходваните от бюджета средства се представят в Общината

 Чл.33. Председателят на Читалището ежегодно в срок до 10 ноември представя на кмета предложения за дейността през следващата година.

 Чл.34. Председателят представя ежегодно до 31 март пред кмета на Общината и общински съвет доклад за осъществените читалищни дейности и за изразходваните от бюджета средства.

 Чл.35. Разходите не бива да превишават приходната част на бюджета.

 Чл.36. Счетоводната и друга отчетност се води в съответствие с действащите нормативни актове.

 **ГЛАВА ШЕСТА**

 **ПРЕКРАТЯВАНЕ**

 Чл.37. Читалището може да бъде прекратено по решение на Общото събрание, вписано в регистъра на окръжния съд. То може да бъде прекратено с ликвидация или по решение на окръжния съд ако:

1. Дейността му противоречи на закона, Устава и добрите нрави.
2. Имуществото му не се използва според целите и предмета на дейността на Читалището.
3. Е на лице трайна невъзможност Читалището да действа или не развива дейност за период от две години.
4. Не е уредено по законния ред.
5. Е обявено в несъстоятелност.

 **ГЛАВА СЕДМА**

**АДМИНИСТРАТИВНО НАКАЗАТЕЛНИ РАЗПОРЕДБИ**

 Чл.38. Председателят и Секретарят на Читалището, предоставили имущество в нарушение на чл.3, ал.4 от ЗНЧ , се наказва с глоба в размер ат 500 до 1000 лв. и с лишаване от право да заема изборна длъжност за срок от 5 години.

 Чл.39. Председателят се наказва с глоба от 150 до 300 лв., ако не заяви вписване в регистъра на читалищата в срок по чл.10, ал.3 от ЗНЧ.

 Чл.40. Председателят се наказва с глоба от 150 до 300 лв., ако не представи доклад за изпълнението на читалищните дейности по чл.26а, ал.4 от ЗНЧ.

 **ГЛАВА ОСМА**

 **ЗАКЛЮЧИТЕЛНИ РАЗПОРЕДБИ**

Този Устав е приет от 53 члена на отчетно - изборно събрание на Читалището, проведено на 29.03.16 година в съответствие със ЗНЧ.